[{"text_idx": "#000002", "text": "Mae\u2019r rhan yma o\u2019r arfwisg yn gallu cael ei defnyddio i amddiffyn ac ymosod, ond roedd yn rhaid i\u2019r milwr ymarfer a hyfforddi gyda\u2019r cleddyf er mwyn gallu ei ddefnyddio\u2019n effeithiol."}, {"text_idx": "#000003", "text": "Y Beibl yw Gair Duw. Rydym wedi gweld wrth edrych ar wregys gwirionedd, fod geiriau Duw yn wir, ac felly bod y Beibl yn wir a gallwn ddibynnu arno.\nMae angen cofio bod angen help yr Ysbryd Gla\u0302n i ddeall y Beibl, ac mae\u2019n syniad da gweddi\u0308o ar i Dduw agor dy lygaid i ddeall ei Air bob tro byddi di\u2019n dod i ddarllen y Beibl."}, {"text_idx": "#000004", "text": "Beth mae\u2019n ei olygu i ddefnyddio cleddyf yr Ysbryd?"}, {"text_idx": "#000005", "text": "Roedd milwyr Rhufeinig yn treulio amser hir yn ymarfer a\u0302\u2019u cleddyfau. Byddai\u2019r ymarfer yma yn digwydd bob dydd er mwyn gwella eu sgiliau yn trin eu cleddyfau.\nMae Cristion sy\u2019n gallu defnyddio cleddyf yr Ysbryd yn effeithiol yn gallu defnyddio rhan addas o\u2019r Beibl ar yr amser cywir i amddiffyn ei hun rhag y diafol a hefyd i ymosod ar y diafol.\nOnd mae\u2019r gallu i wneud hyn yn golygu amser ac ymdrech yn darllen, astudio a cheisio dod i ddeall mwy o\u2019r Beibl drwy gymorth yr Ysbryd Gla\u0302n. Fel y milwr, dylem ni fod yn trin cleddyf yr Ysbryd, gan ddarllen y Beibl yn ddyddiol."}, {"text_idx": "#000006", "text": "Sut mae\u2019n help i ni yn y frwydr?"}, {"text_idx": "#000007", "text": "Un enghraifft o sut i ddefnyddio cleddyf yr Ysbryd yn y frwydr i amddiffyn dy hun yw pan gafodd Iesu ei demtio gan y diafol yn yr anialwch. Gallwch ddarllen yr hanes yn efengyl Mathew 4:1-11. Mae Satan yn ceisio temtio Iesu mewn sawl ffordd wahanol, yn cynnwys drwy ddyfynnu Gair Duw yn anghywir. Ond ymateb Iesu i bob temtiad oedd defnyddio cleddyf yr Ysbryd, sef Gair Duw, drwy ddefnyddio y rhan gywir ar yr amser cywir. Mae Iesu yn dyfynnu Deuteronomium 8:3 fel ymateb i\u2019r demtasiwn i droi cerrig yn fara, mae\u2019n dyfynnu Deuteronomium 6:16 fel ymateb i\u2019r demtasiwn i daflu ei hun oddi ar dw\u0302r uchaf y deml, ac mae\u2019n dyfynnu Deuteronomium 6:13 fel ymateb i\u2019r demtasiwn i addoli\u2019r diafol.\nMae amddiffyn ein hun rhag y diafol fel hyn yn fodd o ymosod arno hefyd. Mae Iago 4:7 yn dweud \u2018Gwrthsafwch y diafol, ac fe ffy oddi wrthych\u2019. Yn hanes temtiad Iesu, fe adawodd y diafol ef ar o\u0302l methu llwyddo ei gael i bechu. Mae Iago 4:7 yn dweud bydd yr un peth yn digwydd yn ein hanes ni."}, {"text_idx": "#000010", "text": "Dyna ni wedi dod i ddiwedd yr arfogaeth. Cofia ei fod yn hanfodol gwisgo HOLL arfogaeth Duw. Dyw gwisgo\u2019r esgidiau a\u2019r helm yn unig ddim yn mynd i dy amddiffyn os yw\u2019r diafol yn ymosod ar dy galon, er enghraifft. Dy waith di yw ei wisgo, ond mae\u2019n rhaid cofio dy fod yn wan a bod angen help a nerth Duw arnat ti i\u2019w wisgo."}, {"text_idx": "#000011", "text": "Dyma rhai awgrymiadau i dy helpu:"}]